hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy nb hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Գեներալների ջարդ ԳՇ-ում. ովքեր են փոխարինում խնդրահարույց զինվորականներին | Forrights.am
Հայաստանի Զինված ուժերում երեկ աննախադեպ ծավալի պաշտոնանկություններ են տեղի ունեցել: Նիկոլ Փաշինյանի առաջարկությամբ և Ալեն Սիմոնյանի հրամանագրով բանակում աշխատանքից ազատվել են ամենաբարձր պաշտոններ զբաղեցնող զինվորականներ:
Այսպես՝ Արտակ Դավթյանն ազատվել է Զինված ուժերի գլխավոր շտաբի պետի պաշտոնից: Նրանից զատ վարչապետը պաշտոններից ազատել է 4 վարչությունների պետերի: Արթուր Պողոսյանն ազատվել է ԶՈւ բարոյահոգեբանական ապահովման վարչության պետի, Անդրանիկ Մակարյանը` Պատրաստության գլխավոր վարչության պետ-ՀՀ ԳՇ պետի տեղակալի, Արմեն Հարությունյանը` Հրթիռային զորքերի և հրետանու պետ-վարչության պետի, Արմեն Առուշանյանը` Ինժեներական զորքերի պետ-վարչության պետի պաշտոններից:
Արտակ Դավթյանը, եթե ազատվել է այս քրգործի պատճառով, ապա հարց է առաջանում, թե ինչու հիմա, քանի որ քրգործը հարուցված է արդեն ութ ամիս: Փորձագիտական շրջանակները ևս ձեռնպահ են մնում մեկնաբանել այս պաշտոնակությունները:
Անդրադառնալով «անպետք հրթիռների» քրգործին՝ հիշեցնենք, որ ԱԱԾ-ն այն հարուցել էր 2021-ի սեպտեմբերին՝ միաժամանակ տեղկեացնելով, որ շուրջ հինգ մլն դրամի հրթիռ է ձեռք բերվել, որը ժամկետանց է եղել: Այս գործով անցնում են նաև Պաշտպանության նախկին նախարար Դավիթ Տոնոյանը, Զինված ուժերին մշտապես զենք մատակարարող Դավիթ Գալստյանը՝ Պատրոն Դավոն, ԳՇ պետի արդեն նախկին տեղակալ Ստեփան Գալստյանը: Այս գործով, ըստ ԱԱԾ-ի, անցնում են նաև մի շարք զինվորականներ, սակայն, միանշանակ չենք կարող պնդել, որ այսօր ազատված զինվորականները կապ ունեն այս գործի հետ:
Իսկ ահա այսօր ազատված ԳՇ պետի տեղակալ Անդրանիկ Մակարյանն անցնում է պատերազմի ժամանակ ծառայության նկատմամբ անփույթ վերաբերմունքի գործով:  Հիշեցնենք՝ խոսքը Քննչական կոմիտեում քննվող Արցախի Հին Թաղեր գյուղի մոտ ծառայություն իրականացրած պահեստազորայինների գերեվարման ու մահվան հանգամանքների վերաբերյալ գործի մասին է:
Ծառայության նկատմամբ անփույթ վերաբերմունքի համար մեղադրվում են Հին թաղերի 12 մարտական դիրքերի անվտանգության պատասխանատու, հրաձգային գումարտակի հրամանատար Ջիվան Մկրտչյանը և նրա ենթակա, մայոր Վլադիմիր Ղուկասյանը։
Ռազմական տարբեր հանցագործությունների համար 7 բարձրաստիճան զինվորական է մեղադրվում, նրանցից, սակայն, հայտնի է միայն Անդրանիկ Մակարյանի անունը:  Նա իր մեղքը չի ընդունում։ Ու չնայած մեղադրանքին՝ իրավապահները չեն կասեցրել բարձրաստիճան զինվորականի պաշտոնավարումը։ Այս պահին չկա պաշտոնական տեղեկություն, թե նա ինչ պատճառով է ազատվել աշխատանքից:
Զինված ուժերում այսօր նաև նշանակումներ են կատարվել. Արմեն Գյոզալյանը նշանակվել է Գլխավոր շտաբի օպերատիվ գլխավոր վարչության պետ-ԳՇ պետի տեղակալ՝ ազատվելով Հատուկ բանակային կորպուսի շտաբի պետ-կորպուսի հրամանատարի տեղակալի պաշտոնից: Սերյոժա Ստեփանյանը կզբաղեցնի Բարոյահոգեբանական ապահովման վարչության պետի, Վաչագան Ներսեսյանը` Պատրաստության գլխավոր վարչության մարտական պատրաստության վարչության պետի, Գոռ Նիկոյանը` Հրթիռային զորքերի և հրետանու պետ-վարչության պետի պաշտոնները: Զինված ուժերի ինժեներական զորքերի պետ-վարչությունը կղեկավարի Կարեն Գրիգորյանը: Արայիկ Մինասյանը նշանակվել է Հատուկ բանակային կորպուսի հրամանատարի տեղակալ, իսկ Բագրատ Մաթևոսյանը` Հատուկ բանակային կորպուսի շտաբի պետ-կորպուսի հրամանատարի տեղակալ:
ԳՇ պետի տեղակալ նշանակված Արմեն Գյոզալյանի գործունեության վերաբերյալ  մամուլում աղմկահարույց հրապարակումներ կան:
Հատուկ բանակային կորպուսի շտաբի պետ-կորպուսի հրամանատարի տեղակալ նշանակած Բագրատ Մաթևոսյանի մասին էլ տարիներ առաջ մամուլում գրվել է, որ նա 2013թ.   հունվարի 24–ին և մայիսին տարբեր միջադեպրով  հարվածել տարբեր զինվորների, ինչի հետևանքով զինվորները  մարմանական վնասվածքներ են ստացել: Նա այդ ժամանակ զորամասի հրամանատար է եղել, դատարանը նրան երեք տարվա ազատազրկման է դատապարտել, սակայն, նա ազատվել պատժի կրումից  «Հայաստանի Հանրապետության անկախության հռչակման 22–րդ տարեդարձի կապակցությամբ համաներում հայտարարելու մասին»  ՀՀ ԱԺ 03.10.2013թ.  որոշման կիրառմամբ:
Պատրաստության գլխավոր վարչության մարտական պատրաստության վարչության պետ նշանակված Վաչագան Ներսիսյանն էլ ՊՆ ռազմական վերահսկողական ծառայության գլխավոր տեսուչի պաշտոնում է հայտնվել իրավապահների ուշադրության կետրոնում:
Իսկ Վաչագան Ներսեսյանին մեղադրանք էր առաջադրվել այն բանի համար, որ նա, զբաղեցնելով զորամասի հրամանատարի պաշտոնն անցել է պաշտոնեական լիազորությունների սահմանը Արուսիկ Պետրոսյանին պատճառելլ է  905 հազար 203 ՀՀ դրամի վնաս։ Բացի այդ, ծառայության նկատմամբ դրսեւորել է անփույթ վերաբերմունք, ինչի արդյունքում առաջացել են ծանր հետեւանքներ, պետությանը պատճառվել է 9 միլիոն 740 հազար 630.8 ՀՀ դրամի վնաս։
Նախորդ նյութըՄեծ Բրիտանիան պատժամիջոցներ է սահմանում ռուսական «Աէրոֆլոտ»-ի ու ՎՏԲ-ի դեմ
Հաջորդ նյութը21 մահ, 572 նոր դեպք․ կորոնավիրուսը ՀՀ–ում
Ադրբեջանը կրկին խախտել է հրադադարի ռեժիմը
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.